**Στις 9 Σεπτεμβρίου 2001** **διεξήχθησαν οι Λευκορωσικές προεδρικές εκλογές**. Κανονικά θα διεξάγονταν το 1999, όταν θα έληγε η πενταετής θητεία του Προέδρου που εξελέγη το 1994. Αντί αυτού, με τη συνταγματική τροποποίηση που εισήχθηκε το 1996, και εγκρίθηκε με το δημοψήφισμα του ίδιου έτους, η θητεία του Προέδρου Αλεξάντερ Λουκασένκο παρατάθηκε για άλλα δύο χρόνια. 

Ο Λουκασένκο επανεκλέχθηκε από τον πρώτο γύρο, συγκεντρώνοντας το 77,4% των ψήφων. Η προσέλευση των ψηφοφόρων ήταν 83,9%.

Αποτελέσματα
------------

| Υποψήφιος | Κόμμα | Ψήφοι | % |
| --- | --- | --- | --- |
| Αλεξάντερ Λουκασένκο | Ανεξάρτητος | 4.666.680 | 77,4 |
| Βλαντίμιρ Γοντσάρικ | Ανεξάρτητος | 965.261 | 16,0 |
| Σεργκέι Γκαϊντούγκεβιτς | Φιλελεύθερο Δημοκρατικό Κόμμα | 153.199 | 2,5 |
| Λευκά ψηφοδέλτια | 245.241 | 4,1 |
| Άκυρα/κενά ψηφοδέλτια | 138.706 | – |
| **Σύνολο** | **6.169.087** | **100** |
| Πηγή: Κρατική Εκλογική Επιτροπή |

### Αποτελέσματα ανά όμπλαστ

Η προσέλευση την ημέρα των εκλογών| Ώρα | Προσέλευση % |
| --- | --- |
| 10:00 | 28,2 |
| 12:00 | 42,3 |
| 14:00 | 57,9 |
| 16:00 | 67,7 |
| 18:00 | 75,2 |
| 20:00 | 83,86 |

| Όμπλαστ | Προσέλευση | Γκαϊντούγκεβιτς | Γόντσαρικ | Λουκασένκο |
| --- | --- | --- | --- | --- |
| Μπρεστ | **85,84%** | 2,44% | 15,73% | 76,17% |
| Βιτσέμπσκ | 84,67% | 2,41% | 12,76% | 77,45% |
| Γκρόντνο | 85,67% | 2,87% | 15,08% | 76,96% |
| Γόμελ | 85,74% | *1,76%* | *8,34%* | **85,00%** |
| Μογκιλιόφ | 85,26% | 2,17% | 9,84% | 83,03% |
| Μινσκ | *77,59%* | **3,37%** | **30,50%** | *57,37%* |
| Μινσκ(Όμπλαστ) | 84,12% | 2,32% | 14,84% | 76,56% |
| Σύνολοεπικράτειας | 6.169.087 (83,86%) | 153.199 (2,48%) | 965.261 (15,65%) | 4.666.680 (**75,65%**) |
| Πηγή: Κρατική Εκλογική Επιτροπή |

Εποπτεία
--------

Οι εκλογές συνοδεύτηκαν από διαμαρτυρίες για πολυάριθμες παραβάσεις: ότι οι εκλογικές επιτροπές ενήργησαν παράνομα, ότι ο Λουκασένκο καταχράστηκε το αξίωμά του κατά την προεκλογική περίοδο, ότι οι εκλογές δεν ήταν ισότιμες για όλους τους υποψήφιους. Σχολιάστηκε ότι: το πολιτικό καθεστώς δεν είναι συνηθισμένο στην αντιπολίτευση και κάνει ότι μπορεί για να την εξοντώσει. Τα εκτελεστικά όργανα με εκτεταμένες δυνάμεις, που δεν έχουν εξισορροπηθεί με ανάλογους νομοθετικούς μηχανισμούς ελέγχου, επέτρεψαν να γίνουν πολλές αυθαίρετες αλλαγές στη διοργάνωση. Το νομοθετικό πλαίσιο δεν διασφάλισε την αντικειμενικότητα της εκλογικής επιτροπής, την ακεραιότητα της ψηφοφορίας, τη διαφάνεια στη διαδικασία καταμέτρησης των ψήφων και την ανάλυση των αποτελεσμάτων, τις ελεύθερες και δίκαιες συνθήκες κατά την προεκλογική περίοδο. Η ελευθερία που επιτράπηκε στους παρατηρητές των εκλογών ήταν περιορισμένη.

Ο Οργανισμός για την Ασφάλεια και τη Συνεργασία στην Ευρώπη (ΟΑΣΕ) σχολίασε ότι η διοργάνωση των εκλογών ήταν «*εντάξει*», αλλά επέκρινε το προεκλογικό περιβάλλον: «*δεν ήταν δημοκρατικά. Δεν μπορείς να πεις ελεύθερα και δίκαια*». Επίσης, σχολίασαν ότι: «*η απομόνωση της χώρας είναι αντίθετη με τα συμφέροντα του Λευκορωσικού λαού και δεν συνεισφέρει στην ανάπτυξη των δημοκρατικών διαδικασιών*».

Εξωτερικοί σύνδεσμοι
--------------------

* Φωτογραφίες από τις Λευκορωσικές προεδρικές εκλογές 2001
* Αρχεία της Κεντρικής Εκλογικής Επιτροπής για τις προεδρικές εκλογές του 2001

Παραπομπές
----------

1. ↑  «ЦИК РБ:: Результаты выборов Президента Республики Беларусь 2001 г». *web.archive.org*. 7 Ιουλίου 2007. Αρχειοθετήθηκε από το πρωτότυπο στις 7 Ιουλίου 2007. Ανακτήθηκε στις 29 Μαΐου 2020. CS1 maint: Unfit url (link)
2. 1 2 3  «Выборы в Беларуси». *web.archive.org*. 6 Σεπτεμβρίου 2008. Αρχειοθετήθηκε από το πρωτότυπο στις 6 Σεπτεμβρίου 2008. Ανακτήθηκε στις 29 Μαΐου 2020. CS1 maint: Unfit url (link)
3. ↑  Belarus vote 'neither free nor fair' BBC News, 10 September 2001
4. ↑  «REPUBLIC OF BELARUS PRESIDENTIAL ELECTION». OSCE/ODIHR Limited Election Observation Mission. 9 Σεπτεμβρίου 2001.